laion/Wikipedia-Exotic huggingface dataset:
ক্লাউস মারিয়া ব্রানডাউয়া

ক্লাউস মারিয়া ব্রানডাউয়া (; জন্ম: ২২শে জুন ১৯৪৩) হলেন একজন অস্ট্রীয় অভিনেতা ও পরিচালক। এছাড়া তিনি মাক্স রাইনহার্ট সেমিনারের অধ্যাপক। ব্রানডাউয়া মেফিস্টো (১৯৮১), নেভার সে নেভার অ্যাগেইন (১৯৮৩), আউট অব আফ্রিকা (১৯৮৫), হানুসেন (১৯৮৮), বার্নিং সিক্রেট (১৯৮৮), ইন্ট্রোডিউসিং ডরোথি ড্যান্ড্রিজ (১৯৯৯), ও দ্য স্ট্রেঞ্জ কেস অব ভিলহেল্ম রাইখ (২০১৩) চলচ্চিত্রে অভিনয় করে আন্তর্জাতিকভাবে পরিচিতি অর্জন করেন। আউট অব আফ্রিকা চলচ্চিত্রে ব্রর ফন ব্লিক্সেন-ফিনেকে চরিত্রে অভিনয় করে তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন এবং সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন। ব্রানডাউয়া ১৯৪৩ সালের ২২শে জুন অস্ট্রিয়ার বাড অসি শহরে জন্মগ্রহণ করেন। তার প্রকৃত নাম ক্লাউস গেয়র্গ স্টেং। তার পিতা গেয়র্গ স্টেং ছিলেন একজন বেসামরিক কর্মকর্তা এবং তার মাতা মারিয়া ব্রানডাউয়া ছিলেন একজন চলচ্চিত্র ও টেলিভিশন পরিচালক। তার পিতা জার্মান এবং মাতা অস্ট্রীয়। ব্রানডাউয়া তার মায়ের নামের প্রথমাংশ তার পেশাদার নামের শেষাংশ হিসেবে গ্রহণ করেন। তিনি অস্ট্রিয়া, সুইজারল্যান্ড, ফ্রান্স ও জার্মানিতে বেড়ে ওঠেন। তিনি স্টুটগার্ডের ইউনিভার্সিটি অব মিউজিক অ্যান্ড পারফর্মিং আর্টস বিষয়ে পড়াশুনা করেন। ব্রানডাউয়া ১৯৬২ সালে মঞ্চনাটকে অভিনয় দিয়ে তার কর্মজীবন শুরু করেন। কয়েকটি মঞ্চনাটক ও টেলিভিশন নাটকের অভিনয়ের পর তিনি ইঙ্গো প্রেমিঞ্জারের ইংরেজি ভাষার সালৎজবুর্গ কানেকশন (১৯৭২) দিয়ে চলচ্চিত্রে আবির্ভূত হন। ১৯৭৫ সালে তিনি ডেরিক টেলিভিশন ধারাবাহিকের দ্বিতীয় মৌসুমের ফান্ডহাউস নামক পর্বে অভিনয় করেন। ইস্টভান ৎজাবোর পুরস্কার বিজয়ী মেফিস্টো (১৯৮১) চলচ্চিত্র দিয়ে তার আন্তর্জাতিক কর্মজীবন শুরু হয়। পরবর্তীতে তিনি জেমস বন্ড ধারাবাহিকের থান্ডারবল (১৯৬৫) চলচ্চিত্রের পুনর্নির্মাণ নেভার সে নেভার অ্যাগেইন (১৯৮৩)-এ ম্যাক্সিমিলিয়ান লার্গো চরিত্রে অভিনয় করেন। চলচ্চিত্র সমালোচক রজার ইবার্ট তার অভিনয় সম্পর্কে বলেন, "এই চলচ্চিত্রে একটি বিষয় হল এতে মানবীয় উপাদানের চেয়ে বেশি কিছু ছিল এবং তা লার্গো চরিত্রে অভিনয় করা ক্লাউস মারিয়া ব্রানডাউয়ার থেকে এসেছে। ব্রানডাউয়া অসাধারণ অভিনেতা এবং তিনি খলনায়কের নির্দিষ্ট ছাঁচে অভিনয় করেননি। তার পরিবর্তে তিনি তীব্রতা ও মুগ্ধতা নিয়ে এসেছেন।" তিনি ১৯৮৫ সালে আউট অব আফ্রিকা চলচ্চিত্রে মেরিল স্ট্রিপ ও রবার্ট রেডফোর্ডের সাথে অভিনয় করেন। এই চলচ্চিত্রে ব্রর ফন ব্লিক্সেন-ফিনেকে চরিত্রে অভিনয় করে তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন এবং সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন। এছাড়া তিনি হানুসেন (১৯৮৮), বার্নিং সিক্রেট (১৯৮৮), ইন্ট্রোডিউসিং ডরোথি ড্যান্ড্রিজ (১৯৯৯), ও দ্য স্ট্রেঞ্জ কেস অব ভিলহেল্ম রাইখ (২০১৩) চলচ্চিত্রে অভিনয় করে আন্তর্জাতিকভাবে পরিচিতি অর্জন করেন। "Klaus Maria Brandauer Biography (1944-)"। ফিল্ম রেফারেন্স। সংগ্রহের তারিখ ২২ জুন ২০১৮।  "Klaus Maria Brandauer - Biografie WHO'S WHO"। হুজ হু (জার্মান ভাষায়)। সংগ্রহের তারিখ ২২ জুন ২০১৮।  ইবার্ট, রজার (৭ অক্টোবর ১৯৮৩)। "Never Say Never Again Movie Review (1983) | Roger Ebert"। শিকাগো সান-টাইমস (ইংরেজি ভাষায়)। ৪ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ২২ জুন ২০১৮।  উইকিমিডিয়া কমন্সে ক্লাউস মারিয়া ব্রানডাউয়া সংক্রান্ত মিডিয়া রয়েছে। ইন্টারনেট মুভি ডেটাবেজে ক্লাউস মারিয়া ব্রানডাউয়া  (ইংরেজি)
মাত্রাবৃত্ত ছন্দ

মাত্রাবৃত্ত ছন্দ (কলাবৃত্ত বা ধ্বনিপ্রধান ছন্দ) বাংলা সাহিত্যে প্রচলিত প্রধান তিনটি ছন্দের একটি। অন্য দুটি হলো স্বরবৃত্ত ছন্দ এবং অক্ষরবৃত্ত ছন্দ। মাত্রাবৃত্ত ছন্দে লেখা কবিতাগুলোর মূলপর্ব ৪, ৫, ৬, ৭ মাত্রার হতে পারে। • মূল পর্ব ৪,৫,৬ বা ৭ মাত্রার হয়। • অক্ষরের শেষে স্বরধ্বনি থাকলে ১ মাত্রা গুনতে হয়; আর অক্ষরের শেষে ব্যঞ্জনধ্বনি থাকলে (য় থাকলেও) ২ মাত্রা গুনতে হয়; য় থাকলে, যেমন- হয়, কয়; য়-কে বলা যায় semi-vowel, পুরো স্বরধ্বনি নয়, তাই এটি অক্ষরের শেষে থাকলে মাত্রা ২ হয়। • কবিতা আবৃত্তির গতি স্বরবৃত্ত ছন্দের চেয়ে ধীর, কিন্তু অক্ষরবৃত্তের চেয়ে দ্রুত। প্রাচীনতম এ বাংলা ছন্দকে রবীন্দ্রনাথ নাম দিয়েছেন 'সংস্কৃতভাঙা'। মোহিতলাল মজুমদার ডেকেছেন 'সাধুভাষার পর্বভূমক' বলে'। প্রবোধচন্দ্র সেন দিয়েছেন অনেক নাম - 'কলাবৃত্ত', 'সরলকলামাত্রিক' ও 'মাত্রাবৃত্ত'। পরবর্তীতে 'মাত্রাবৃত্ত' নামটিই ব্যবহৃত হয় বেশি। এইখানে তোর / দাদির কবর / ডালিম-গাছের ∣ তলে ৬+৬+৬+২ তিরিশ বছর / ভিজায়ে রেখেছি / দুই নয়নের ∣ জলে ৬+৬+৬+২ (কবর; জসীমউদদীন) কবিতাটির মূল পর্ব ৬ মাত্রার। প্রতি চরণে তিনটি ৬ মাত্রার পূর্ণ পর্ব এবং একটি ২ মাত্রার অপূর্ণ পর্ব আছে। এখন মাত্রা গণনা করলে দেখা যাচ্ছে, প্রথম চরণের- প্রথম পর্ব- এইখানে তোর; এ+ই+খা+নে = ৪ মাত্রা (প্রতিটি অক্ষরের শেষে স্বরধ্বনি থাকায় প্রতিটি ১ মাত্রা); তোর = ২ মাত্রা (অক্ষরের শেষে ব্যঞ্জনধ্বনি থাকায় ২ মাত্রা)। দ্বিতীয় পর্ব- দাদির কবর; দা+দির = ১+২ = ৩ মাত্রা; ক+বর = ১+২ = ৩ মাত্রা। তৃতীয় পর্ব- ডালিম-গাছের; ডা+লিম = ১+২ = ৩ মাত্রা; গা+ছের = ১+২ = ৩ মাত্রা। চতুর্থ পর্ব- তলে; ত+লে = ১+১ = ২ মাত্রা। বাংলা ও সংস্কৃত ছন্দের বেসিক[স্থায়ীভাবে অকার্যকর সংযোগ] আধুনিক বাংলা ছন্দ ও অলঙ্কার, কাজী মুহম্মদ অলিউল্লাহ
চাট

চাট হল একটি সুস্বাদু হালকা খাবার যা দক্ষিণ এশিয়া তথা ভারতে উদ্ভূত এবং বাংলাদেশ, ভারত, নেপাল ও পাকিস্তান জুড়ে যা সাধারণত ক্ষুধাবর্ধক খাবার হিসাবে রাস্তার পাশে বা ফুতপাতে খাবার ট্রলি বা ছোট্ট দোকান পরিবেশিত হয়। এটি ভারতের উত্তর প্রদেশে উদ্ভূত হয়েছে বলে ধরে নেওয়া হয়। চাট (সুস্বাদু, আস্বাদনে সহিত খাওয়া) হিন্দি শব্দ যা চাটনা (চাটিয়া খাওয়া বা লেহন করা) থেকে এসেছে, হিন্দি চাটনা এসেছে প্রাকৃত ভাষার চট্টই (স্বাদেই গিলে খাওয়া, নরমভাবে খাওয়া) শব্দ থেকে।  চাট বানাতে অন্যান্য বিভিন্ন উপাদানের সাথে ভাজা ময়দার ব্যবহার আছে। চাট বানাতে দহি (দই) সহ সাধারণ কিছু উপাদান রয়েছে; যেমন কাটা পেঁয়াজ, চাট মশলা, আমচুর (শুকনো আমের গুঁড়ো), জিরা, বিট লবণ (হিমালয় কালো শিলা লবণ), ধনিয়া, শুকনো আদা, লবণ, গোল মরিচ এবং মরিচ ইত্যাদি। উপাদানগুলি একত্রিত করে একটি ছোট ধাতব পাত্রে বা একটি কলা পাতায় পরিবেশন করা হয়। আলু চাট - আলু ছোট টুকরা করে কেটে ভাঁজা এবং সাথে চাটনি সহকারে পরিবেশিত হয়। আলু টিক্কি বেদমি - পুরির সাথে ডাল এবং খাস্তা ভাজা। সাধারণত আলুর সবজির সাথে নাস্তায় পরিবেশিত হয়। ভালা/আলু টিক্কি বেলপুরি রাগরা প্যাটিস (আলু টিক্কি চাট) ছিলা বেসন - মিষ্টি চাটনি দিয়ে পরিবেশিত প্যানকেক। চটপটি - সেদ্ধ আলু, বুট এবং তাজা পিঁঁয়াজ টুকরা ও কাচাঁ মরিচে টুকরার মিশ্রণ, উপরে চাট মসলা ও ডিমের ঝুরি ছড়ানো। দই পুরি দই বড়া কচুরি- বিভিন্ন পদের খাস্তা কচুরি। Mangode - অনুরূপ pakora, কিন্তু besan পেস্ট দিয়ে প্রতিস্থাপিত হয় হলুদ moong করে পেস্ট পাকোড়া - বিভিন্ন জিনিস যেমন, পণীর, উদ্ভিজ্জ মধ্যে চুবান besan (ছোলা/গ্রাম আটা) পেস্ট এবং ভাজা. ফুচকা বা গোলগাপ্পা মাসালাপুরি চানা চাট পাপরি চাট - এই রয়েছে, ভাজা পুলি বলা papri হিসাবে একটি অতিরিক্ত উপাদান. সিঙ্গাড়া চাট - সিঙ্গাড়া টুকরা করে ভাঙা সঙ্গে সবুজ ও মিষ্টি চাটনি যোগ করে পরিবেশিত। সেভপুরি পাও ভাজি Pav vada Dahi bhallay কিশোরগঞ্জ chaat (bhallay, আলু, ছোলা, imli চাটনি, chaat মাসালা, পেঁয়াজ, টমেটো, দই (ব্লগারের) ইত্যাদি.) বীটরুট ও আলু চাট ঢাকা চাট পনির চাট পুরী থাট্টু ভাদাইম্যা সেট ভারতীয় উপমহাদেশে জলখাবারের তালিকা  খাদ্য প্রবেশদ্বার Moghul, Sobiya N. (২৫ অক্টোবর ২০১৩)। "Beetroot and potato chaat recipe"। The Times of India। ২০১৩-১১-১৫ তারিখে মূল থেকে আর্কাইভ করা। সংগ্রহের তারিখ ২০১৩-১১-১৫।  D.Nath, Subha। "Dhaka chaat" (পিডিএফ)। [স্থায়ীভাবে অকার্যকর সংযোগ] Saravanan, S.P. (২৮ অক্টোবর ২০১৫)। "Salem's own evening Snack"। The Hindu (ইংরেজি ভাষায়)। সংগ্রহের তারিখ ২০১৮-০১-২২।  উইকিমিডিয়া কমন্সে চাট সম্পর্কিত মিডিয়া দেখুন।
জামীল সিদ্ক্বী আয-যাহাবী

জামীল সিদ্ক্বী আয-যাহাবী(18 জুন 1863 – জানুয়ারি 1936) (আরবি: جميل صدقي الزهاوي, Jamīl Sidqī al-Zahāwī) একজন ইরাকের দার্শনিক কবি । আধুনিক আরবি কবিতার নবজাগরণের অন‍্যতম প্রধান কবি । তিনি ছিলেন বহুমুখী প্রতিভার অধিকারী, একাধারে যেমন কবি ছিলেন তেমনি ছিলেন দার্শনিক ও শিক্ষক।নারী স্বাধীনতার পক্ষে তিনি সর্বদাই সোচ্চার ছিলেন। কবি 17 জুন 1863 খ্রিষ্টাব্দে বাগদাদ এর বিখ্যাত আল-বাবান পরিবারে জন্ম গ্রহণ করেন।তার পিতা মুহাম্মদ ফাইজি আয-যাহাবী,একজন কুর্দী বংশোদ্ভূত, বাগদাদের মুফতি ছিলেন। কবির মা ফিরোযাজ() একজন সম্ভ্রান্ত কুর্দী মহিলা ছিলেন। তার পিতামহ মোল্লা আহমাদ () ইরানের যাহাও() অঞ্চলে হিজরত করে বসবাস শুরু করেন। সেই অঞ্চলের দিকে সম্পর্কিত করে কবির নামের সঙ্গে আয-যাহাবী () শব্দটি যুক্ত করা হয়।  কবির বাল্য শিক্ষা তার পিতার তত্ত্বাবধানেই শুরু হয়। তার নিকট তিনি আরবি ব্যকরণ, ভাষা ও সাহিত্যের পাঠ নেন। এরপর কবি বাগদাদ এর সুুলাইমানিয়া স্কুলে ভর্তি হন।
বাংলাদেশের আইন কলেজের তালিকা

এটি বাংলাদেশের আইন মহাবিদ্যালয়সমূহের তালিকা। উক্ত মহাবিদ্যালয় গুলো জাতীয় বিশ্ববিদ্যালয়ের অধিভূক্ত এবং স্নাতক এবং স্নাতকোত্তর পর্যায়ে আইন বিষয়ক শিক্ষা প্রদান করে। বাংলাদেশে আইন কলেজের সংখ্যা মোট ৮০টি। এর মধ্যে সবগুলোই বেসরকারি, কোন সরকারি ল' কলেজ নেই। বাংলাদেশে আইনি শিক্ষা "এক আঙিনায় চলছে ৫ শিক্ষাপ্রতিষ্ঠান"। বার্তা ২৪।
সিটি ল' কলেজ, ঢাকা

সিটি ল' কলেজ, ঢাকা বাংলাদেশের একটি আইনি শিক্ষাপ্রতিষ্ঠান। এটি বাংলাদেশের প্রাচীনতম আইন কলেজ। ১৯৫৭ সালে কলেজটি প্রতিষ্ঠিত হয়। কলেজটি প্রতিষ্ঠায় শেরে বাংলা আবুল কাশেম ফজলুল হক ভূমিকা রাখেন। এটি ঢাকা শহরের ৬২, আগামাসি লেনে অবস্থিত। কলেজটি বাংলাদেশের জাতীয় বিশ্ববিদ্যালয় অধিভুক্ত ও এর অধীনে দুই বছর মেয়াদী কোর্সে এলএলবি ডিগ্রি প্রদান করে থাকে। আহমদ আবদুল কাদের –– ইসলামি চিন্তাবিদ ও রাজনীতিবিদ, খেলাফত মজলিসের মহাসচিব (জ. ১৯৫৫) জাতীয় বিশ্ববিদ্যালয় অধিভুক্ত ল কলেজের তালিকা -ডিজিটাল স্টাডি সেন্টার। আইন কলজের তালিকা ওয়েব্যাক মেশিনে আর্কাইভকৃত ২৬ জুন ২০১৮ তারিখে -সরকারি ওয়েবসাইট
জুন ২০১৮

জুন ২০১৮-এ বিশ্বব্যাপী সংঘটিত ঘটনার সংক্ষিপ্ত-সার। রাশিয়ায় ২০১৮ ফিফা বিশ্বকাপের চূড়ান্তপর্বের খেলার উদ্বোধন। সৌদি আরবে নারীদের একাকী গাড়ী চালানোর সম্পর্কিত নিষেধাজ্ঞা প্রত্যাহার। "Robbie Williams show at World Cup opening ceremony is too short to ever be dull"। দি গার্ডিয়ান অনলাইন। ১৪ জুন ২০১৮। সংগ্রহের তারিখ ২৩ জুন ২০১৮।  "Women in Saudi Arabia finally hit the road as longtime driving ban ends"। ইউএসএ টুডে অনলাইন। ২৪ জুন ২০১৮। সংগ্রহের তারিখ ২৫ জুন ২০১৮।
বব ফসে

বব ফসে নামে সুপরিচিত রবার্ট লুইস ফসে (২৩শে জুন ১৯২৭ - ২৩শে সেপ্টেম্বর ১৯৮৭) ছিলেন একজন মার্কিন পরিচালক, চিত্রনাট্যকার, অভিনেতা, নৃত্যশিল্পী ও নৃত্য পরিচালক। তিনি নৃত্য পরিচালনা বিভাগে আটটি টনি পুরস্কার অর্জন করেছেন, যা অন্য যেকোন কারোর চেয়ে বেশি, এবং তিনি পরিচালনা বিভাগেও একটি টনি পুরস্কার অর্জন করেন। তিনি চারটি একাডেমি পুরস্কারে মনোনীত হন এবং ক্যাবারেট (১৯৭২) চলচ্চিত্র পরিচালনার জন্য শ্রেষ্ঠ পরিচালনা বিভাগে একটি পুরস্কার লাভ করেন। এছাড়া ক্যাবারেট চলচ্চিত্র পরিচালনায় জন্য তিনি শ্রেষ্ঠ পরিচালনা বিভাগে বাফটা পুরস্কারও জয় করেন। ফসে ১৯২৭ সালের ২৩শে জুন মার্কিন যুক্তরাষ্ট্রের ইলিনয় অঙ্গরাজ্যের শিকাগো শহরে জন্মগ্রহণ করেন। তার পিতা সাইরিল কে. ফসে ছিলেন নরওয়েজীয় মার্কিন এবং তিনি দ্য হার্শি কোম্পানির পর্যটন বিক্রয়কর্মী ছিলেন। তার মাতা সারা অ্যালিস ফসে (জন্মনাম: স্ট্যান্টন) আইরিশ বংশোদ্ভূত ছিলেন। ফসে তার ছয় ভাইবোনের মধ্যে দ্বিতীয় ছিলেন। মলৎস্কি, আরভিন (২৪ সেপ্টেম্বর ১৯৮৭)। "BOB FOSSE, DIRECTOR AND CHOREOGRAPHER, DIES"। দ্য নিউ ইয়র্ক টাইমস (ইংরেজি ভাষায়)। সংগ্রহের তারিখ ২৩ জুন ২০১৮।  গটফ্রিড ২০০৩, পৃ. ১১। উইকিমিডিয়া কমন্সে বব ফসে সংক্রান্ত মিডিয়া রয়েছে। এনসাইক্লোপিডিয়া ব্রিটানিকায় বব ফসে ইন্টারনেট ব্রডওয়ে ডেটাবেজে বব ফসে (ইংরেজি) ইন্টারনেট মুভি ডেটাবেজে বব ফসে  (ইংরেজি)
কোতোয়ালী থানা, রাঙ্গামাটি

রাঙ্গামাটি কোতোয়ালী থানা বাংলাদেশের রাঙ্গামাটি জেলার অন্তর্গত রাঙ্গামাটি সদর উপজেলার একটি থানা। রাঙ্গামাটি কোতোয়ালী থানা প্রতিষ্ঠিত হয় ১৮৬০ সালে। রাঙ্গামাটি পৌরসভা ও রাঙ্গামাটি সদর উপজেলার ৫টি ইউনিয়নের প্রশাসনিক কার্যক্রম রাঙ্গামাটি কোতোয়ালী থানার আওতাধীন। পৌরসভা: রাঙ্গামাটি ইউনিয়নসমূহ: ১নং জীবতলী ২নং মগবান ৩নং সাপছড়ি ৪নং কুতুকছড়ি ৫নং বন্দুকভাঙ্গা ৬নং বালুখালী রাঙ্গামাটি সদর উপজেলা রাঙ্গামাটি জেলা http://police.sadar.rangamati.gov.bd/
আব্দুল্লাহ আল কাফি

আব্দুল্লাহ আল কাফী (জন্ম: ২৮ ফেব্রুয়ারি ১৯৪৫ - মৃত্যু: ১২ সেপ্টেম্বর ২০০৫) ছিলেন একজন বাংলাদেশী রাজনীতিবিদ, শিক্ষাবিদ ও সামাজিক ব্যক্তিত্ব। তিনি ২০০১ সাল থেকে ২০০৫ সাল পর্যন্ত (তার মৃত্যু পর্যন্ত) দিনাজপুর-১ আসনের সংসদ সদস্য ছিলেন। আব্দুল্লাহ আল কাফী ১৯৪৫ সালের ২৮ ফেব্রুয়ারি দিনাজপুর জেলার বীরগঞ্জ উপজেলার নওপাড়া গ্রামে জন্মগ্রহণ করেন। তিনি রাজশাহী বিশ্ববিদ্যালয় থেকে অর্থনীতি বিষয়ে স্নাতকোত্তর ডিগ্রি সম্পন্ন করেছিলেন। কাফী ১৯৭৪ সালের ১৬ জানুয়ারি বীরগঞ্জ ডিগ্রি কলেজে (বর্তমান বীরগঞ্জ সরকারী কলেজ) প্রভাষক হিসাবে তার শিক্ষকতা পেশা শুরু করেছিলেন। এরপর তিনি পর্যায়ক্রমে সহকারী অধ্যাপক এবং পরে সহযোগী অধ্যাপক পদে উন্নীত হয়েছিলেন। এছাড়াও তিনি ১৯৭২ সালের ৩ জুলাই বীরগঞ্জ ডিগ্রি কলেজ প্রতিষ্ঠার অন্যতম উদ্দোক্তা ছিলেন।  কাফী যখন রাজশাহী বিশ্ববিদ্যালয়ের ছাত্র ছিলেন, তখন থেকে বিভিন্ন সামাজিক ও রাজনৈতিক সংগঠনের সাথে জড়িত হয়েছিলেন। তিনি ১৯৬৮ সালে তৎকালীন জামায়াতে ইসলামী পাকিস্তানে যোগদেন এবং বাংলাদেশ স্বাধীন হওয়া পর ১৯৭২ সালের ২৯ ফেব্রুয়ারি রাজনৈতিক কারণে গ্রেফতার হন। পরে ১৯৭৩ সালের ৭ ডিসেম্বর তিনি জেল থেকে মুক্তি পান এবং সরকার তার উপর থেকে সকল চার্জ তুলে নেয়। ১৯৮৯ সালের অক্টোবরে তিনি জামায়াতের কেন্দ্রীয় কর্ম পরিষদ সদস্য হন এবং ২০০৩ সাল পর্যন্ত তিনি ঐ দায়িত্ব পালন করেন। কাফী ২০০১ সাধারণ নির্বাচনে চার দলীয় জোটের ব্যানারে ও জামায়াতের প্রার্থী হয় সংসদ সদস্য নির্বাচিত হন। "৮ম জাতীয় সংসদ সদস্যের তালিকা" (পিডিএফ)। www.parliament.gov.bd। জাতীয় সংসদ। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২৪ জুন ২০১৮।  "২০০১ সালে জামায়াতের নির্বাচিত এমপি ছিলেন যারা"। www.jamaat-e-islami.org। বাংলাদেশ জামায়াতে ইসলামী। সংগ্রহের তারিখ ২৪ জুন ২০১৮।
দাভিদ দি দোনাতেল্লো

দাভিদ দি দোনাতেল্লো (বাংলায়: দোনাতেল্লোর দাভিদ) হল লাক্কাদেমিয়া দেল সিনেমা ইতালিয়ানো (ইতালীয় চলচ্চিত্র একাডেমি) কর্তৃক প্রদত্ত বার্ষিক চলচ্চিত্র পুরস্কার। ইতালীয় ভাস্কর দোনাতেল্লোর দাভিদ মূর্তির নামানুসারে এই পুরস্কারের নামকরণ করা হয়। ১৯৫৬ সাল থেকে ইতালীয় এবং বিদেশি চলচ্চিত্রের জন্য এই পুরস্কার প্রদান করা হচ্ছে। বর্তমানে ২২টি বিভাগে এই পুরস্কার প্রদান করা হয়। এটি একাডেমি পুরস্কার বা অস্কারের সমতুল্য। একাডেমি পুরস্কারের মানদণ্ড অনুসরণ করে ১৯৫৫ সালে দাভিদ দি দোনাতেল্লো প্রবর্তিত হয়, ১৯৫৬ সালের ৫ই জুলাই রোমে প্রথমবার এই পুরস্কার প্রদান করা হয়। শ্রেষ্ঠ চলচ্চিত্র শ্রেষ্ঠ পরিচালনা শ্রেষ্ঠ নবাগত পরিচালক শ্রেষ্ঠ চিত্রনাট্য শ্রেষ্ঠ প্রযোজক শ্রেষ্ঠ অভিনেতা শ্রেষ্ঠ অভিনেত্রী শ্রেষ্ঠ পার্শ্ব অভিনেতা শ্রেষ্ঠ পার্শ্ব অভিনেত্রী শ্রেষ্ঠ চিত্রগ্রহণ শ্রেষ্ঠ শব্দগ্রহণ শ্রেষ্ঠ সম্পাদনা শ্রেষ্ঠ ডিজিটাল ইফেক্টস শ্রেষ্ঠ সুর শ্রেষ্ঠ মৌলিক গান শ্রেষ্ঠ সেট নকশা শ্রেষ্ঠ পোশাক শ্রেষ্ঠ রূপসজ্জা শ্রেষ্ঠ চুলবিন্যাস শ্রেষ্ঠ প্রামাণ্য চলচ্চিত্র শ্রেষ্ঠ স্বল্পদৈর্ঘ্য চলচ্চিত্র শ্রেষ্ঠ বিদেশি চলচ্চিত্র দাভিদ জোভানি পুরস্কার শ্রেষ্ঠ বিদেশি পরিচালক শ্রেষ্ঠ বিদেশি অভিনেতা শ্রেষ্ঠ বিদেশি অভিনেত্রী শ্রেষ্ঠ ইউরোপীয় চলচ্চিত্র "Oscar's Foreign Cousins"। ভ্যারাইটি। ৯ ডিসেম্বর ১৯৯৮। সংগ্রহের তারিখ ২৪ জুন ২০১৮।  লাভোসা, ফ্লাবিয়া (২৯ জানুয়ারি ২০১৫)। "David di Donatello 1956–2016: Sixty Years of Awards" (পিডিএফ)। জার্নাল অব ইতালিয়ান সিনেমা অ্যান্ড মিডিয়া স্টাডিজ। ১৭ অক্টোবর ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২৪ জুন ২০১৮।  প্রাতিষ্ঠানিক ওয়েবসাইট (ইতালীয়) প্রাতিষ্ঠানিক ওয়েবসাইট (ইংরেজি)
বিবর্তনের প্রয়োগ

বিবর্তনীয় জীববিজ্ঞানের একটি বিশেষ ক্ষেত্র হলো জীব প্রাকৃতিক নির্বাচনের মাধ্যমে কীভাবে বিবর্তিত হয়েছে এবং বিবর্তনের কতটা প্রায়োগিকতা আছে, তা বুঝা। সৃজনবাদীরা অনেক সময় দাবী করেন বিবর্তনের কোনো ব্যাবহারিক প্রয়োগ নেই, যাইহোক তাদের এদাবীকে বিজ্ঞানীরা ভিত্তিহীন বলে উল্লেখ করেছেন। বিবর্তনের উপর কোনো গবেষণা হয় না, বরং জীবের জীববিজ্ঞান ও বাস্তুসংস্থানের উপরই গবেষণা করা হয়। উদাহরণস্বরুপ, জীবনের ইতিহাস তত্ত্বের মুল ভিত্তিই হলো বিবর্তনীয় তত্ত্ব। বিবর্তনীয় ক্রমবিকাশমান জীববিজ্ঞান ক্রমবিকাশমান প্রক্রিয়া থেকে অনুসরণ করে সিদ্ধান্ত নেয়, কীভাবে জীব বিবর্তিত হলো।বিবর্তনীয় জীববিজ্ঞান চিকিৎসার জন্য একটি প্রয়োজনীয় প্রাথমিক বিজ্ঞান, তবে কয়েকটি চিকিৎসক এবং চিকিৎসক গবেষকরা এর সর্বাধিক প্রাসঙ্গিক নীতিগুলির সাথে পরিচিত। বেশিরভাগ চিকিৎসা বিদ্যালয়ে জেনেটিসিস্ট রয়েছে যারা বিবর্তন বোঝেন, তবে কয়েকটি সম্ভাব্য প্রয়োগের পরামর্শ দেওয়ার জন্য একটি বিবর্তনীয় জীববিজ্ঞানীও রয়েছেন। বিবর্তনের প্রযুক্তিগত প্রয়োগের একটি হলো কৃত্রিম নির্বাচন। জীবের পপুলেশন পর্যায়ে কিছু বৈশিষ্ট্যকে ইচ্ছাকৃতভাবে নির্বাচন করা। মানুষ হাজার বছর ধরে উদ্ভিদ ও প্রাণীকে গৃহে পালনের উপযোগী করার মাধ্যমে কৃত্রিম নির্বাচনকে ব্যবহার করছে। সাম্প্রতিক সময়ে এই ধরনের নির্বাচন নির্বাচিত মার্কারের মাধ্যমে জিন প্রকৌশলীতে অত্যাবশ্যকীয় অঙ্গ হয়ে দাড়িয়েছে। আণবিক জীববিজ্ঞানে এন্টিবায়োটিক রেসিসট্যান্স জিন ডিএনএ মেনিপুলেট করতে ব্যবহৃত হয়। মিউটেশনকে বারবার ব্যবহার করে নতুন প্রোটিন যেমনঃ উৎসেচক অথবা এন্টিবিডিতে বিবর্তন ঘটানো যায়। এ প্রক্রিয়াকে বলা হয় দিক নির্দেশক বিবর্তন। Bull JJ; Wichman HA (২০০১)। "Applied evolution"। Annu Rev Ecol Syst। 32: 183–217। ডিওআই:10.1146/annurev.ecolsys.32.081501.114020।  Mindell, DP (২০০৭)। The Evolving World: Evolution in Everyday Life। Cambridge, MA: Harvard University Press। পৃষ্ঠা 341। আইএসবিএন 978-0674025585।  "Claim CA215: The theory of evolution is useless, without practical application"। সংগ্রহের তারিখ ২৬ জুন ২০১৭।  https://ganipediya.xyz/wp/?p=532[স্থায়ীভাবে অকার্যকর সংযোগ] Doebley JF; Gaut BS; Smith BD (২০০৬)। "The molecular genetics of crop domestication"। Cell। 127 (7): 1309–21। ডিওআই:10.1016/j.cell.2006.12.006। পিএমআইডি 17190597।  Jäckel C; Kast P; Hilvert D (২০০৮)। "Protein design by directed evolution"। Annu Rev Biophys। 37: 153–73। ডিওআই:10.1146/annurev.biophys.37.032807.125832। পিএমআইডি 18573077।
মুজাহিদুল ইসলাম সেলিম

মুজাহিদুল ইসলাম সেলিম বাংলাদেশের কমিউনিস্ট পার্টির (সিপিবি) সাবেক সভাপতি। তিনি স্বাধীনোত্তর বাংলাদেশে ঢাকা বিশ্ববিদ্যালয় কেন্দ্রীয় ছাত্র সংসদ (ডাকসু) এর প্রথম সহ সভাপতি (ভিপি) নির্বাচিত হয়েছিলেন। মুজাহিদুল ইসলাম সেলিমের জন্ম ১৯৪৮ সালের ১৬ এপ্রিল ঢাকার অদূরে সাভারে। বাবা মোসলেহ উদ্দিন খান ছিলেন সরকারি কর্মকর্তা আর মা উম্মে হানী খানম ছিলেন নারীনেত্রী ও সমাজসেবক। স্কুল জীবনে স্কাউটসহ নানাবিধ সামাজিক কর্মকাণ্ডে যুক্ত ছিলেন। স্কুলছাত্র থাকাকালীন ১৯৬৬ সালে আউযুব খানের বিরুদ্ধে মিছিল করতে গিয়ে সেলিম কারাবরণ করেন। কলেজে পা দিয়েই সক্রিয়ভাবে জড়িয়ে পড়েন বামপন্থী ছাত্র আন্দোলন ও রাজনীতিতে। এ সময় তিনি গোপনে কমিউনিস্ট পার্টির সঙ্গেও যুক্ত হন। তিনি বাংলাদেশ ছাত্র ইউনিয়নের কেন্দ্রীয় কমিটির সাধারণ সম্পাদক ও সভাপতি ছিলেন। সেলিম স্বাধীনতাত্তোর বাংলাদেশে ঢাকা বিশ্ববিদ্যালয় কেন্দ্রীয় ছাত্র সংসদের (ডাকসু) প্রথম সহ-সভাপতি (ভিপি) নির্বাচিত হন। ঢাকা বিশ্ববিদ্যালয় থেকে অর্থনীতিতে অনার্স ও মাস্টার্স করেন। মুক্তিযুদ্ধে ন্যাপ-কমিউনিস্ট পার্টি-ছাত্র ইউনিয়ন যৌথ গেরিলা বাহিনীর কমান্ডার হিসাবে দায়িত্ব পালন করেন তিনি। ছাত্র জীবন শেষে সেলিম পার্টি-জীবনকে বেছে নিয়ে গ্রামে গ্রামে ঘুরে ক্ষেতমজুরদের সংগঠিত করার কাজে মনোযোগ দেন। তিনি বাংলাদেশ ক্ষেতমজুর সমিতির প্রতিষ্ঠাতা সাধারণ সম্পাদক ও পরে সভাপতি হিসেবে দায়িত্ব পালন করেন। বিগত শতাব্দীর নব্বইয়ের দশকে শুরুর দিক থেকে সেলিম বাংলাদেশের কমিউনিস্ট পার্টি-সিপিবি’র সাধারণ সম্পাদক হিসেবে দায়িত্ব পালন করেছেন। পরে ২০১২ সালে পার্টির দশম কংগ্রেসে সভাপতি নির্বাচিত হন। রাজনৈতিক কারণে প্রায় আট বছর কারাবরণ ও আত্মগোপনে ছিলেন এই নেতা। ব্যক্তিগত জীবনে সেলিম এক মেয়ে ও এক ছেলে সন্তানের জনক। ‘রাজনীতির নানা প্রসঙ্গ’, ‘মার্কসবাদ একটি চিরায়ত দর্শন’, ‘বিকল্পের কোনো বিকল্প নেই’সহ বিভিন্ন গ্রন্থের প্রণেতা কমরেড মুজাহিদুল ইসলাম সেলিম। এছাড়া রাজনীতির ফাঁকে ফাঁকে তিনি বিভিন্ন পত্রিকায় কলামও লিখছেন । আবারো সিপিবির সভাপতি সেলিম, সাধারণ সম্পাদক জাফর ওয়েব্যাক মেশিনে আর্কাইভকৃত ২ নভেম্বর ২০১৬ তারিখে -দৈনিক ইত্তেফাক। মুজাহিদুল ইসলাম সেলিমের পরিচিতি ওয়েব্যাক মেশিনে আর্কাইভকৃত ৫ জুলাই ২০১৭ তারিখে -বিডিনিউজটোয়েন্টিফোরডটকম অভিনয়ও করতেন মুজাহিদুল ইসলাম সেলিম -মানবজমিন মুজাহিদুল ইসলাম সেলিমের ‘রাজনীতির খেরো খাতা’ ওয়েব্যাক মেশিনে আর্কাইভকৃত ১৪ মে ২০২০ তারিখে -প্রিয় ডট কম। বামপন্থীদের এক হতে হবে: সেলিম ওয়েব্যাক মেশিনে আর্কাইভকৃত ২৯ অক্টোবর ২০১৬ তারিখে -দৈনিক ইত্তেফাক কমরেড মুজাহিদুল ইসলাম সেলি: একজন আজীবন বিপ্লবী -দৈনিক শিরোমণি বাংলাদেশ-ভিয়েতনামের সম্পর্ক জোরদার হচ্ছে - দৈনিক নয়া দিগন্ত সাক্ষাৎকার: মুজাহিদুল ইসলাম সেলিম- দৈনিক সমকাল
নিউ ইয়র্ক

নিউ ইয়র্ক বলতে বোঝাতে পারে: নিউ ইয়র্ক শহর, মার্কিন যুক্তরাষ্ট্রের বৃহত্তম মহানগরী। নিউ ইয়র্ক অঙ্গরাজ্যের দক্ষিণ-পূর্ব কোণে অবস্থিত আটলান্টিক মহাসাগর তীরবর্তী একটি বন্দর শহর। নিউ ইয়র্ক (অঙ্গরাজ্য), মার্কিন যুক্তরাষ্ট্রের ৫০টি অঙ্গরাজ্যের একটি, দেশটির উত্তর-পূর্ব অঞ্চলে অবস্থিত। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
দশম জাতীয় সংসদ

১০ম জাতীয় সংসদ ২০১৪ বাংলাদেশের সাধারণ নির্বাচনে নির্বাচিত ৩০০ জন সংসদ সদস্য নিয়ে গঠিত হয়। বাংলাদেশ নির্বাচন কমিশন কর্তৃক ৫ জানুয়ারি ২০১৪ সালে ৩০০টি আসনের ১৪৭টিতে একযোগে নির্বাচন অনুষ্ঠিত হয়, বাকি ১৫৩ আসনে প্রার্থীগন বিনা প্রতিদ্বন্দ্বিতায় বিজয়ী হয়েছিল। নিবার্চনে আওয়ামী লীগ ৩০০টির মধ্যে ২৩৪টি আসনে বিজয়ী হয়ে একক সংখ্যাগরিষ্ঠতা অর্জন করেছে। ২০১৪ সালের ৯ জানুয়ারি দলের প্রধানমন্ত্রী পদপ্রার্থী শেখ হাসিনা বাংলাদেশের চতুর্দশ প্রধানমন্ত্রী হিসেবে শপথ গ্রহণ করেছেন এবং সরকার গঠন করেছেন। জাতীয় পার্টি (এরশাদ) ৩৪টি আসনে বিজয়ী হয়ে বিরোধীদলের মর্যাদা পায়। ১০ম জাতীয় সংসদের প্রথম অধিবেশন বসে ২৯ জানুয়ারি ২০১৪ সালে। "সাধারণ জ্ঞান : সংসদ ও সংবিধান"। www.jagonews24.com। সংগ্রহের তারিখ ২৪ জুন ২০১৮।
মুথা

মুথা বা ভাদাইল একধরনের বহু বর্ষজীবী ঘাস জাতীয় উদ্ভিদ। এর (বৈজ্ঞানিক নাম: Cyperus rotundus),ইংরেজি নাম coco-grass, Java grass, nut grass, purple nut sedge, purple nutsedge, red nut sedge, Khmer kravanh chruk পরিবার Cyperaceae Cyperus গণের একটি ঘাস। এটি সাইপ্রাসেস পরিবারের, এর গোড়া থেকে পাতা অঙ্কুরিত হয়। পাতা প্রায় ২-২০ সেমি (২-৮ ইঞ্চি) দীর্ঘ। ফুলের ডালগুলি একটি ত্রিভুজাকার ক্রস চিহ্নের মতো আছে। এটি ছোট আকারের ঘাস বিশিষ্ট। এটি শুষ্ক অবস্থা পছন্দ করে, কিন্তু আর্দ্র মৃত্তিকা সহ্য করতে পারে এবং প্রায়ই বনভূমিতে এবং ফসলের ক্ষেতে বৃদ্ধি পায়। এই ঘাস আফ্রিকা, ইউরোপ, দক্ষিণ এশিয়া, অস্ট্রেলিয়াসহ বিশ্বের বিভিন্ন দেশে জন্মে থাকে। "Cyperus rotundus (sedge)"। ২০২১-০৬-২১ তারিখে মূল থেকে আর্কাইভ করা। সংগ্রহের তারিখ ২০১৯-০৪-২৪।  "BSBI List 2007"। Botanical Society of Britain and Ireland। ২০১৫-০১-২৫ তারিখে মূল (xls) থেকে আর্কাইভ করা। সংগ্রহের তারিখ ২০১৪-১০-১৭।  Martin, Robert & Pol Chanthy, 2009, Weeds of Upland Cambodia ওয়েব্যাক মেশিনে আর্কাইভকৃত ২৫ ফেব্রুয়ারি ২০১৪ তারিখে, ACIAR Monagraph 141, Canberra.
বাংলাদেশ আনসার ও ভিডিপি একাডেমী

বাংলাদেশ আনসার ভিডিপি একাডেমী বাংলাদেশের আনসার বাহিনীর সদস্যদের জন্য প্রশিক্ষণ প্রতিষ্ঠান। ১৯৭৬ সালে "ন্যাশনাল ট্রেইনিং সেন্টার" নামে এ প্রতিষ্ঠানটির কার্যক্রম শুরু হয়। ১৯৮২ সালে এর নাম বদলে আনসার ট্রেইনিং স্কুল রাখা হয়। সেসময় প্রতিষ্ঠানটিকে গাজীপুর জেলার কালিয়াকৈর উপেজলার শফিপুরে স্থানান্তরিত করা হয়। ১৯৮৬ সালে পুনরায় এর নামকরণ হয় আনসার একাডেমি। সবশেষে ১৯৯৫ সালে আনসার-ভিডিপি বাহিনীর আইন পাশ হওয়ার পর এই প্রতিষ্ঠানটির নামকরণ হয় বাংলাদেশ আনসার-ভিডিপি একাডেমী। প্রতিষ্ঠানটি বাংলাদেশের রাজধানী ঢাকা শহর থেকে ৪৫ কিলোমিটার দূরে ঢাকা-টাঙ্গাইল মহাসড়কের পাশে ৩৫৯ একর আয়তনের একটি এলাকাতে অবস্থিত। একাডেমীর সম্পূর্ণ কংক্রিটে নির্মিত কুচকাওয়াজ ময়দানটির আয়তন ২৪০০০০ বর্গফুট। বাংলাদেশ আনসার ও ভিডিপির সদস্যদের প্রশিক্ষণের জন্য গড়ে তোলা হলেও এখানকার নান্দনিক ও প্রাকৃতিক সৌন্দর্যের কারণে এটিকে বনভোজন ও চলচ্চিত্রের দৃশ্য ধারণের জন্য ভাড়া দেয়া হয়। এখানে প্রায় ৪২টি পিকনিক স্পট রয়েছে। সংক্ষিপ্ত ইতিহাস, ৩০ মে ২০১৭ উদ্ধৃতি টেমপ্লেট ইংরেজি প্যারামিটার ব্যবহার করেছে (link) বাংলাপিডিয়ায় বাংলাদেশ আনসার ও ভিডিপি একাডেমী